Dinasti Kesembilan Belas Mesir

**Dinasti Kesembilan Belas Mesir** (ditatatandakan Dinasti XIX), juga dikenali sebagai **dinasti Ramsisiyah** atau **Ramessid**, dikelaskan sebagai dinasti kedua dalam tempoh Kerajaan Baru Mesir purba, dari 1292 SM hingga 1189 SM. Dinasti ke-19 dan Dinasti ke-20 bersama-sama membentuk era yang dikenali sebagai *tempoh Ramsisiyah*. Dinasti ini diasaskan oleh Wazir Ramesses I, yang dipilih oleh Firaun Horemheb sebagai pengganti baginda.

## Sejarah

### Latar Belakang
Raja-raja pejuang dari awal Dinasti ke-18 tidak menghadapi banyak tentangan daripada kerajaan-kerajaan jiran, membolehkan mereka untuk mengembangkan pengaruh mereka dengan mudah. Akan tetapi, keadaan antarabangsa berubah secara radikal menjelang akhir dinasti. Orang Het secara beransur-ansur memperluas pengaruh mereka ke Syria dan Kanaan untuk menjadi kuasa utama dalam politik antarabangsa, satu kuasa yang akan dihadapi oleh kedua-dua Seti I dan putera baginda Ramesses II pada masa hadapan.

### Dinasti ke-19

#### Seti I dan Ramesses II

Kerajaan Baru Mesir mencapai kemuncak kuasanya di bawah Seti I dan Ramesses II ("Yang Agung"), yang berkempen dengan gigih menentang orang Libya dan orang Het. Bandar Kadesh mula-mulanya ditawan oleh Seti I, yang memutuskan untuk menyerahkannya kepada Muwatalli dari Hatti dalam perjanjian damai tidak rasmi antara Mesir dan Hatti. Ramesses II kemudian cuba tetapi gagal untuk mengubah hal ini pada tahun kelima pemerintahan baginda dengan menyerang Kadesh dalam kempen Syrianya yang kedua pada tahun 1274 SM; baginda terjebak dalam serangan hendap tentera pertama yang direkodkan dalam sejarah tetapi berkat ketibaan Ne'arin (pasukan bersekutu dengan Mesir), Ramesses berjaya menyusun semula tenteranya dan mengubah arus pertempuran menentang orang Het. Ramesses II kemudian mengambil kesempatan daripada kesulitan dalaman orang Het, semasa tahun kelapan dan kesembilan pemerintahan baginda, apabila baginda berkempen menentang wilayah-wilayah Syria mereka, menawan Kadesh dan sebahagian daripada Syria Selatan, serta mara sejauh utara ke Tunip, tempat askar Mesir tidak pernah dilihat dalam 120 tahun. Baginda akhirnya menerima bahawa kempen menentang orang Het satu beban yang tidak dapat ditanggung oleh perbendaharaan dan tentera Mesir. Pada tahun ke-21 pemerintahannya, Ramesses menandatangani perjanjian damai pertama yang direkodkan dengan pengganti Urhi-Teshub, Hattusili III, dan dengan tindakan itu hubungan Mesir-Het bertambah baik dengan ketara. Ramesses II juga mengahwini dua orang puteri Het, yang pertama selepas Perayaan Sed kedua baginda.

#### Merneptah dan pengganti

Dinasti ini merosot apabila perebutan takhta antara waris-waris Merneptah membarah. Amenmesse nampaknya telah merampas takhta daripada anak dan pengganti Merneptah, Seti II, tetapi baginda memerintah Mesir hanya empat tahun. Selepas kemangkatannya, Seti mengambil kembali kuasa dan memusnahkan kebanyakan monumen Amenmesse. Seti dilayan di istana oleh Canselor Bay, yang pada asalnya cuma seorang 'jurutulis diraja' tetapi cepat menjadi antara lelaki yang paling berkuasa di Mesir, mendapat keistimewaan yang belum pernah berlaku sebelum itu untuk membina makamnya sendiri di Lembah Raja-raja (KV13). Kedua-dua Bay dan isteri utama Seti, Twosret, mempunyai reputasi yang jahat dalam cerita rakyat Mesir purba. Selepas kemangkatan Siptah, Twosret memerintah Mesir selama dua tahun lagi tetapi dia terbukti tidak dapat mengekalkan cengkaman kuasanya di tengah-tengah konspirasi dan permainan kuasa yang dirancang di istana diraja. Dia bermungkinan digulingkan dalam pemberontakan yang diketuai oleh Setnakhte, pengasas Dinasti ke-20.

## Firaun Dinasti ke-19
Firaun-firaun Dinasti ke-19 memerintah selama kira-kira 110 tahun: dari  hingga 1187 SM. Kebanyakan firaun dimakamkan di Lembah Raja-raja di Thebes (ditandakan KV). Maklumat lanjut boleh didapati di laman web Theban Mapping Project.

## Garis masa Dinasti ke-19

ImageSize = width:800 height:auto barincrement:12
PlotArea  = top:100 bottom:100 right:100 left:100
AlignBars = early

DateFormat = yyyy
Period     = from:-1292 till:-1170
TimeAxis   = orientation:horizontal
ScaleMajor = unit:year increment:10 start:-1292

Colors     =
  id:canvas value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -1292 till: -1290 color:PA text:"Ramesses I (1292 SM – 1290 SM)"
  from: -1290 till: -1279 color:PA text:"Seti I (1290 SM – 1279 SM)"
  from: -1279 till: -1213 color:PA text:"Ramesses II (1279 SM – 1213 SM)"
  from: -1213 till: -1203 color:PA text:"Merneptah (1213 SM – 1203 SM)"
  from: -1203 till: -1199 color:PA text:"Amenmesse (1203 SM – 1199 SM)"
  from: -1203 till: -1197 color:PA text:"Seti II (1203 SM – 1197 SM)"
  from: -1197 till: -1191 color:PA text:"Siptah (1197 SM – 1191 SM)"
  from: -1191 till: -1189 color:PA text:"Twosret (1191 SM – 1189 SM)"
  barset:skip


## Galeri imej

File:Tumba de Ramsés I, Valle de las Reyes (cropped).jpg|Ramesses I
File:Pharaoh Seti I, detail of a wall painting from the Tomb of Seti I at the Valley of the Kings, Western Thebes, Egypt. Neues Museum.jpg|Seti I
File:Abu Simbel 008.jpg|Ramesses II
File:Twosret.jpg|Twosret
File:Shabti of Siptah MET DP109391.jpg|Syabti Siptah
File:BayIrsu.jpg|Canselor Bay
File:Turin statue of Seti II.jpg|Seti II
File:Twosret.jpg|Twosret


## Lihat juga
* Senarai anak Ramesses II
* Ka-Nefer-Nefer

## Rujukan